Public procurement notice: Contract Notice
Published: 2023-06-02
Buyer: TV2/DANMARK A/S
Country: DK
Contract type: Services
Procedure: Open procedure
CPV classification: 64220000 | 64228000 | 72700000
Estimated value: 24500000 DKK
Submission deadline: 2023-06-30
Award criteria: The most economic tender

Technical requirements: Formålet med forbindelserne er kontribution af video-, audio- og IP-forbindelser til brug for TV 2 og TV 2 regionernes produktions-, forretnings- og anden IP-baseret funktionalitet.
Formålet med udbuddet er at få etableret et antal netværk til brug for udveksling af audio- og videosignaler (fremover kaldet AV signaler) og datatrafik mellem TV 2 Danmarks (TV 2) lokationer, mellem TV 2 og de 8 regionale TV 2 stationer og indbyrdes mellem de regionale TV 2 stationer.
Netværkene er delt op for at sikre, at services ikke forstyrrer hinanden samt at sikre et højt sikkerhedsniveau.
- Datanetværk (familienet) imellem TV 2 og regionerne,AV kontribution imellem TV 2 og regionerne og AV kontribution imellem TV 2 lokationer benyttes til transport af tidskritiske, ikke komprimerede, live - Audio Video signaler - (SDI og ST2110).
Datanetværket imellem TV 2s lokationer og familienettet benyttes til at binde TV 2s office og produktionsnetværk sammen imellem lokationer og regionerne.
Realtimenettet skal bruges til at kunne sende tidskritiske, live AV signaler internt imellem TV 2s lokationer (NDI og ST2110).
Tilbudsgiver skal etablere og drifte netværkene som en "fully managed service" - dvs. at leverandøren har ansvaret for at sikre oppetid, drift, overvågning, konfigurering og vedligehold af netværket.
TV 2 er i en overgangsfase, hvor vores traditionelle SDI-infrastruktur gradvis skal erstattes af en IP-infrastruktur. Ved kontraktens indgåelse vil TV 2 arbejde med SDI-signaler i systemformatet 1080i/25, men kort inde i kontraktperioden vil AV infrastrukturen i TV2-OD overgå til IP, som både håndterer systemformaterne 1080i/25 og 1080p/50.
TV 2 kan forlænge Kontrakten i op til 3 gange. Forlængelserne kan være op til 12 måneder pr. forlængelse.
Kontrakten indeholder 4 optioner på yderligere funktionalitet i bilag 3. Optionerne håndterer justering af forbrug på forbindelser i kontraktperioden.
Denne kontrakt er ikke opdelt i delkontrakter. Den indbyrdes afhængighed imellem de forskellige netværk og behovet for, at det er én leverandør, som står for leveringen gør, at det ville medføre yderligere omkostninger og risici for TV 2, hvis denne opdeling på lavet. Det giver således TV 2 en bedre kontrakt, samt minimerede omkostninger at leverancen ikke er opdelt.
Tilbudsgivers erhvervsansvarsforsikring skal som minimum dække enkeltskader på op til 10.000.000,00 DKK.
Tilbudsgiver skal beskrive maksimalt 5 referencer på opgaver igangværende eller udført i de seneste 3 år, som dokumenterer, at Tilbudsgiver samlet set for de afgivne referencer har relevant erfaring med opgaver på det udbudte område. Med relevant erfaring menes:
- At etablere og drive et ukomprimeret eller lavt komprimeret A/V kontributionsnetværk mellem virksomheder på forskellige geografiske lokationer
Tilbudsgiver vil blive udelukket fra deltagelse i udbudsproceduren, hvis tilbudsgiver er omfattet af en af de i udbudslovens § § 134a, 135 og 136 nævnte obligatoriske udelukkelsesgrunde. Tilbudsgiver vil ligeledes blive udelukket fra deltagelse såfremt denne er omfattet af de frivillige udelukkelsesgrunde i udbudslovens §137, stk. 1, nr. 1, 2, 4 og 6, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138, stk. 1-3. Ordregiver skal gøre opmærksom på, at der i henhold til Rådets forordning (EU) 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine, ifølge artikel 5k gælder et forbud mod at tildele kontrakter til russiske selskaber og russisk kontrollerede selskaber mv. Ordregiver kan som følge heraf, på et hvilket som helst tidspunkt i udbudsprocessen, kræve, at tilbudsgivere dokumenterer, at de ikke er omfattet af Forordningen, og kan i den forbindelse bl.a. anmode tilbudsgivere om at underskrive den med udbudsmaterialet vedlagte tro- og loveerklæring om dette forhold.


Award value: 24500000